OzLabs/hebrew-wiki-articles huggingface dataset:
איגוד תעשיית ההקלטות הפיני

איגוד תעשיית ההקלטות הפיני (בפינית: Suomen Ääni- ja kuvatallennetuottajat ÄKT; ובקיצור: Musiikkituottajat; ידוע כ-IFPI Finland) הוא ארגון העוקב אחר כמעט כל ההיבטים של ענף ההקלטות בפינלנד.<ref name=":0"></ref> האיגוד הוקם בשנת 1994 והוא מעניק תעודות על מכירות של שירים, אלבומים ואלבומי וידאו במדינה.<ref name=":0" />

ה-IFPI מכירים באיגוד, כאיגוד הרשמי המייצג את תעשיית המוזיקה של פינלנד.<ref name=":0" />

==תעודות על מכירות==
להלן המכירות:<ref name="ifpicertifications"></ref>

==== אלבומים ====
*זהב: 10,000
*פלטינה: 20,000
*פלטינה כפולה: 40,000
*פלטינה משולשת: 60,000

==== סינגלים, מיני-אלבומים ואלבומי וידאו ====
*זהב: 5,000
*פלטינה: 10,000
*פלטינה כפולה: 20,000

==== אלבומים ====

זהב

{| class="wikitable"
|-
! תואר !! לפני יולי 1973 !! לפני אוקטובר 1975 !! לפני ינואר 1994 !! לפני ינואר 2001 !! לפני ינואר 2010 !! מאז ינואר 2010
|-
| זהב || 20,000 || 15,000 || 25,000 || 20,000 || 15,000 || 10,000
|}

פלטינה

{| class="wikitable"
|-
! תואר !! לפני ינואר 1989 !! לפני ינואר 1994 !! לפני ינואר 2001 !! לפני ינואר 2010 !! מאז ינואר 2010
|-
| פלטינה || 100,000 || 50,000 || 40,000 || 30,000 || 20,000
|}

יהלום

{| class="wikitable"
|-
! תואר !! מאוקטובר 1975 עד 31 בדצמבר 1988
|-
| יהלום || 50,000
|}

==== סינגלים ====

זהב

{| class="wikitable"
|-
! תואר !! לפני 1 בינואר 1991 !! מאז 1 בינואר 1991
|-
| זהב || 10,000 || 5,000
|}

פלטינה

{| class="wikitable"
|-
! תואר !! מאז 1 בינואר 1994
|-
| פלטינה || 10,000
|}

== ראו גם ==
* איגוד תעשיית ההקלטות האמריקאי
* איגוד תעשיית ההקלטות הבריטי

==קישורים חיצוניים==
* 

== הערות שוליים ==

פינלנד
קטגוריה:פינלנד: תרבות
The Fairy Who Didn't Want to Be a Fairy Anymore

The Fairy Who Didn't Want to Be a Fairy Anymore (בתרגום לעברית: "הפיה שלא רצה להמשיך עוד להיות פיה"; בסלנג להט"בי, "פיה" היא כינוי להומו) הוא סרט קצר קומי-מוזיקלי קנדי בבימויו של לורי לינד, שהוקרן בהקרנת בכורה בפסטיבל הסרטים הבינלאומי בטורונטו בשנת 1992, בטרם זכה להפצה רחבה יותר בשנת 1993.<ref>"Rock and role-playing". Toronto Star, July 2, 1993.</ref> הסרט, אשר נוצר כסרט סטודנטים במהלך לימודיו האקדמיים של לינד ב-Canadian Film Centre,<ref name=contrary>"Contrary fairy tale is class work". Toronto Star, July 2, 1993.</ref> זכה בפרס ג'יני עבור סרט הדרמה-לייב אקשן הקצר הטוב ביותר בטקס פרסי הג'יני ה-14 שהתקיים ב-12 בדצמבר 1993.<ref>"Film centre grads making their mark". Toronto Star, December 24, 1993.</ref>

בסרט מככב דניאל מאקיבור, אשר גם כתב את התסריט של הסרט.

==תקציר העלילה==
בסרט, שהוא אלגוריה על תפקידים מגדריים והומופוביה מופנמת,<ref>"Radical Sissies and Stereotyped Fairies in Laurie Lynd's The Fairy Who Didn't Want to Be a Fairy Anymore". Cinema Journal, Vol. 45 Issue 1 (Fall 2005), p. 66.</ref> מככב דניאל מאקיבור בתור פיה פיה ממין זכר אשר פונה לצוות מנתחים (הולי קול בתפקיד רופאה מנתחת ומיכה בארנס בתפקיד אח מוסמך) על מנת שיסירו את כנפיו כדי שיוכל להיות בן אדם רגיל, לאחר שנאלץ להתמודד עם אפליה כנגד פיות.<ref name=contrary/> לאחר דיון מוזיקלי בין השלושה, הרופאה מסכימה לבצע את הניתוח. כאשר הוא עוזב את המרפאה, הפיה נטול הכנפיים שמח בתחילה להיות ממש כמו כל הסובבים אותו,<ref name=contrary/> אך עד מהרה הוא מתחרט על החלטתו כיוון שהוא מבין (באיחור) שהוא ויתר על תכונות ייחודיות שהיו לו (כמו היכולת לעוף), ובכך דחק את זהותו האמיתית אל תוך ארון.<ref name=contrary/>

מיכאל קנארד וג'ון טרנר, צמד ליצנים המוכרים בשם הבמה שלהם "המאמפ וסמוט", מופיעים גם כן בסרט, כשהם קוראים סיפור מתוך ספר שאותו הם מצאו על המדרכה.<ref name=contrary/>

==פרסים והוקרה==
הסרט זכה לציון לשבח מחבר השופטים בתחרות הסרט הקצר בפסטיבל הסרטים הבינלאומי בטורונטו בשנת 1992, ובפרס הסרט הקצר הטוב ביותר בפסטיבל הסרטים הבינלאומי בסיאטל בשנת 1993.

בשנת 1998, מספר שנים לאחר צאתו המקורית של הסרט, הסרט נכלל בהקרנה מיוחדת של פסטיבל הסרטים הבינלאומי בטורונטו לציון עשור ל-Canadian Film Centre. בשנת 2007 הסרט הוקרן בפסטיבל הקולנוע Inside Out Film and Video Festival שבטורונטו יחד עם RSVP, סרט מוקדם יותר של לינד משנת 1991, וכן קטעים מהסרט Breakfast with Scot, סרט עלילתי שביים לינד ואשר עדיין לא הושלם באותה העת.<ref>[http://torontoist.com/2007/05/inside_out_wrap/ "Inside Out Wrap-Up: Laurie Lynd and the Gay-ple Leafs"]. Torontoist, May 27, 2007.</ref>

==קישורים חיצוניים==

==הערות שוליים==

קטגוריה:זוכי פרס ג'יני
קטגוריה:סרטי 1992
קטגוריה:סרטי דרמה קומית
קטגוריה:סרטי להט"ב מוזיקליים
קטגוריה:סרטי להט"ב קנדיים
קטגוריה:סרטי להט"ב
קטגוריה:סרטים מוזיקליים
קטגוריה:סרטים קנדיים
קטגוריה:סרטים קצרים
קטגוריה:פיות
אצטדיון אקספלוריה

אצטדיון אקספלוריה (באנגלית: Exploria Stadium) הוא אצטדיון כדורגל במרכז העיר אורלנדו שבפלורידה. האצטדיון מכיל 25,500 מושבים והוא משמש כאצטדיון הביתי של אורלנדו סיטי מליגת ה-MLS, שהצטרפה לליגה כקבוצת הרחבה בשנת 2015, ושל קבוצת הנשים אורלנדו פרייד מה-NWSL, ליגת כדורגל הנשים הלאומית.

האצטדיון הושלם בזמן עבור משחק הבית הראשון בעונת 2017 של אורלנדו סיטי נגד ניו יורק סיטי ב-5 במרץ, בו ניצחה אורלנדו סיטי 1–0 משער של קאייל לארין שכבש את השער הראשון תולדות האצטדיון. האצטדיון הפך לאצטדיון היחיד שאירח קבוצות MLS, NWSL, ו-USL באותה השנה. במקור נקרא אצטדיון אורלנדו סיטי (באנגלית: Orlando City Stadium), אך ב-4 ביוני 2019 הוכרז כי "Exploria Resorts" רכשה את הזכויות לשם האצטדיון.

בנוסף למשחקי הבית של אורלנדו סיטי ואורלנדו פרייד, האצטדיון שימש גם לאירוח משחקי בית הן של נבחרת ארצות הברית בכדורגל והן של נבחרת ארצות הברית בכדורגל נשים, משחק האליפות של ה-NWSL, גמר גביע המכללות בכדורגל נשים, מספר משחקים בגביע פלורידה, ה-MLS Combine בשנים 2018 ו-2019, ומשחק האולסטאר של ה-MLS בשנת 2019. חוץ מכדורגל, האצטדיון אירח גם את משחק הפוטבול Cure Bowl לשנת 2019.

האצטדיון ממוקם לצד רחוב "ווסט צ'רץ'" בשכונת "פאראמור" ממערב למרכז אורלנדו.

אצטדיון אקספלוריה מבחוץ
אצטדיון אקספלוריה מבפנים

==קישורים חיצוניים==

* 

* [http://stadiumdb.com/stadiums/usa/orlando_city_stadium אצטדיון אקספלוריה] באתר StadiumDB.com

==הערות שוליים==

קטגוריה:אצטדיוני כדורגל בארצות הברית
קטגוריה:אורלנדו: ספורט
קטגוריה:אורלנדו סיטי
RFSL

RFSL (ראשי תיבות של Riksförbundet för sexuellt likaberättigande) הוא ארגון שוודי הפועל למען זכויות להט"ב.

==שם הארגון==
RFSL הם ראשי תיבות של Riksförbundet för sexuellt likaberättigande; משוודית: האיגוד הארצי לשוויון מיני. לימים, שינה הארגון את שמו ל: Riksförbundet för homosexuellas, bisexuellas, transpersoners och queeras rättigheter; בעברית: האגודה הלאומית לזכויות הומואים, ביסקסואלים, טרנסג'נדרים וקווירים. עם זאת, ראשי התיבות של הארגון נשארו כמו שהם.

==היסטוריה==
RFSL ב[[מצעד גאווה, סטוקהולם, 2018.]]
סמינר שמועבר על ידי RFSL ב[[סקונה, שוודיה.]]
הארגון הוקם בשנת 1950, מה שהופך אותו לאחד הארגונים הוותיקים הוותיקים ביותר בעולם לזכויות אדם. נכון לשנת 2018 היו בארגון כ-7,000 חברים והיו לו 36 משרדים אזוריים הפרוסים ברחבי השוודיה.<ref></ref>

אחד מעיסוקיו העיקריים של RFSL היה שדלנות בעד נישואים של בני-זוג מאותו המין בשוודיה, מטרה שהושגה באפריל 2009 לאחר 50 שנה של עבודה ספציפית בנושא זה.

ביולי 2007, RFSL קיבלה מעמד רשמי של ארגון חוץ-ממשלתי בהמועצה הכלכלית חברתית של האומות המאוחדות.<ref></ref>

== ראו גם ==

==קישורים חיצוניים==

*

==הערות שוליים==

קטגוריה:ארגוני להט"ב
קטגוריה:להט"ב בשוודיה
LesGaiCineMad

לוגו LesGaiCineMad
LesGaiCineMad (מוכר גם בשם פסטיבל הקולנוע ההומו-לסבי במדריד) הוא פסטיבל קולנוע להט"בי שמתרחש מדי שנה במדריד שבספרד מאז 1996.<ref></ref><ref name=ffw></ref> הפסטיבל מאורגן על ידי Fundación Triángulo .

בכל מהדורה של הפסטיבל, מחולקים פרסים שחלקם ניתנים על ידי חבר שופטים מקצועי וחלקם על ידי הקהל. בנוסף, פרסים או פרסי כבוד מוענקים בדרך כלל לאנשים בולטים בקולנוע הלהט"בי.

ל-LesGaiCineMad, יש קטלוג דיגיטלי של יותר מ-3,000 סרטים עצמאיים שנמצאים בארכיון העיקרי של סרטים בנושא גיוון רגשני בספרד ובמדינות דוברות ספרדית אחרות.

== קישורים חיצוניים ==
* 

== הערות שוליים ==

קטגוריה:פסטיבלי קולנוע להט"בים
קטגוריה:מדריד: תרבות
הדיוויזיה ה-12 (האימפריה הגרמנית)

הדיוויזיה ה-12 (בגרמנית: 12. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-5 בספטמבר 1818, וחייליה גויסו בעיקר מאזור שלזיה עילית. בשנת 1866 לחמה הדיוויזיה במלחמת אוסטריה–פרוסיה, שם הייתה חלק מצבא המיין, ולחמה בקרב קניגרץ, כחלק מהקורפוס ה-6. במהלך מלחמת צרפת–פרוסיה בין השנים 1870–1871, הוחזקה הדיוויזיה בשלזיה כדי לאבטח את האזור במקרה שהאימפריה האוסטרו-הונגרית תחליט להצטרף למלחמה לצד צרפת. רק לקראת סוף המלחמה נשלחה הדיוויזיה לסייע במצור על פריז ובקרב שווילי.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-6 בפיקוד קורט פון פריטצלוויץ, אשר היה חלק מהארמייה הרביעית בפיקוד אלברכט, דוכס וירטמברג. הדיוויזיה השתתפה במערכה על הגבולות, ולאחר מכן השתתפה בקרב הראשון על האן. בשנת 1915 היא לחמה בקרב שמפאן הראשון ובקרב ארטואה השלישי, ובשנת 1916 לחמה ב. בתחילת 1917 נשלחה הדיוויזיה לחזית המזרחית, ובמאי אותה שנה היא חזרה לחזית המערבית. בסתיו 1917 נשלחה הדיוויזיה לאיטליה ולחמה בקרב קפורטו, ולאחר מכן נשלחה ללורן, שם לחמה עד פברואר 1918. באביב 1918 היא השתתפה במתקפת האביב, ובכלל זה במבצע מיכאל וקרב איפר הרביעי, ולאחר מכן לחמה במתקפת מאה הימים עד סוף המלחמה. לאחר המלחמה חזרו חיילי הדיוויזיה לגרמניה, וב-27 ביוני 1919 פורקה הדיוויזיה.

==מפקדים==

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

==קישורים חיצוניים==

12
12
סמן הברבורים

סמן הברבורים או סמן ברבורים (באנגלית: Marker of the Swans או Swan Marker) הוא נושא משרה בחצר של המונרך של בריטניה.

סמן הברבורים הנוכחי דייוויד בארבר (David Barber), מונה לתפקידו בשנת 1993.

== היסטוריה ==
התפקיד קיים החל מהמאה השתים-עשרה.

במשך השנים השתנה התואר, שהיה בעבר מאסטר הברבורים (Swan Master), לאחר מכן שומר הברבורים (Keeper of the Swans); ובשנת 1993 פוצלה המשרה לשתי משרות - "סמן הברבורים" (Marker of the Swans) ו"שומר הברבורים" (Warden of the Swans).

== תפקיד סמן הברבורים של המונרך ==
תפקידם של מאסטר הברבורים, של שומר הברבורים, וכיום תפקידו של סמן הברבורים הוא לארגן את האירוע השנתי של מפקד הברבורים על נהר התמזה.

מלבד ארגון המפקד, לאור היות המונרך הבעלים של כל הברבורים בממלכה המאוחדת, נדרש סמן הברבורים לייעץ לארגונים בכל רחבי הארץ בנוגע לרווחת ברבורים ואירועים בהם מעורבים ברבורים, למפקח על בריאות אוכלוסיית הברבורים המקומית ולייעץ לארגוני דייגים ושייט כיצד לעבוד עם חיות הבר.

סמן הברבורים של המלכה עובד בשיתוף פעולה הדוק עם ארגוני הצלת ברבורים ומפקח על הצלת ברבורים חולים ופצועים. הוא גם מתאם את סילוק הברבורים מחלקי נהר התמזה המשמשים לריגטות חתירה בקיץ.

== קישורים חיצוניים ==
* 
* [https://www.globes.co.il/news/article.aspx?did=1001138036 מפקד הברבורים] באתר מגזין גלובס
* [https://edition.cnn.com/videos/world/2016/07/27/royal-swan-upping-uk-queen-sdg-orig.cnn כתבה על תפקיד הסמן] באתר CNN
* [https://www.royal.uk/swans אתר רשמי - באתר בית המלוכה הבריטי]
* [http://www.royalswan.co.uk/ אתר רשמי]
* 

== הערות שוליים ==

קטגוריה:בריטים נושאי משרות טקסיות
קטגוריה:נושאי משרה בבית המלוכה הבריטי
קטגוריה:ברבורים בתרבות
טירנורפטורה

טירנורפטורה (שם מדעי: Tyrannoraptora) היא קבוצה של דינוזאורים תרופודים הכוללים את האבות המשותפים האחרונים בין הדינוזאורים שהתפתחו לעופות לבין הטירנוזאוריים. הקבוצה התקיימה החל מהיורה התיכון לפני 167 מיליון שנה עד הכחדת הקרטיקון לפני 66 מיליון שנה, למעט העופות המודרניים ששרדו.

הקבוצה הוגדרה ב-1999 בידי החוקר האמריקאי פול סרנו , אשר קישר בין הדינוזאורים דמויי-העופות למינים כמו הפרוצרטוזאוריים והקומפסוגנתוסיים, וכן לאבות הטירנוזאוריים שהתפתחו מהם.

מינים אלה מהווים את מרבית בני קבוצת הקלורוזאורים, ורבים מהם היו בעלי כסות נוצות, חלקם אף בעלי יכולת דאייה. אחרים היו טורפים כבדים עד לגודל של טירנוזאורוס באורך עד 13 מטר ומשקל של מעל 8 טון.

הקבוצה מתחלקת לשתי קבוצות עיקריות: הטירנוזאורים וקבוצת המנירפטורומורפה, בה נכללו הדרומאוזאוריים, האובירפטוריים והארכאופטריקס - העוף הראשון.

==מיון==
*קבוצה טירנורפטורה (Tyrannoraptora)
**סוג ללא מקור Bagaraatan
**סוג Zuolong
**משפחה קומפסוגנתוסיים (Compsognathidae)?
**על-משפחה טירנוזאורים (Tyrannosauroidea)
**קבוצה מנירפטורומורפה (Maniraptoromorpha)
***קבוצה דמויי-מנירפטורים (Maniraptoriformes)
****קבוצה דמויי-אורניתומימיים (Ornithomimosauria)
****קבוצה מנירפטורים (Maniraptora) - בה כלולים העופות

==קישורים חיצוניים==

קטגוריה:בעלי חיים שתוארו ב-1999
קטגוריה:טקסונים שתוארו בידי פול סרנו
קטגוריה:קלורוזאוריה
הדיוויזיה ה-11 (האימפריה הגרמנית)

הדיוויזיה ה-11 (בגרמנית: 11. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-5 בנובמבר 1815 כחטיבה בברסלאו, וב-5 בספטמבר 1818 היא הפכה לדיוויזיה ה-11. בשנת 1866 לחמה הדיוויזיה במלחמת אוסטריה–פרוסיה, שם הייתה חלק מצבא המיין, ולחמה בקרב קניגרץ, כחלק מהקורפוס ה-6. במהלך מלחמת צרפת–פרוסיה בין השנים 1870–1871, הוחזקה הדיוויזיה בשלזיה כדי לאבטח את האזור במקרה שהאימפריה האוסטרו-הונגרית תחליט להצטרף למלחמה לצד צרפת. רק לקראת סוף המלחמה נשלחה הדיוויזיה לסייע במצור על פריז ובקרב שווילי.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-6 בפיקוד קורט פון פריטצלוויץ, אשר היה חלק מהארמייה הרביעית בפיקוד אלברכט, דוכס וירטמברג. הדיוויזיה השתתפה במערכה על הגבולות, ולאחר מכן השתתפה בקרב הראשון על האן. בשנת 1915 היא לחמה בקרב שמפאן הראשון ובקרב ארטואה השני, ובשנת 1916 לחמה ב. באביב 1917 לחמה הדיוויזיה בקרב אראס, ובקיץ אותה שנה היא לחמה בקרב מסין ובקרב איפר השלישי. באביב 1918 היא השתתפה במתקפת האביב, ולאחר מכן לחמה במתקפת מאה הימים עד סוף המלחמה. לאחר המלחמה חזרו חיילי הדיוויזיה לגרמניה, ובנובמבר 1918 פורקה הדיוויזיה.

==מפקדים==

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

11
11
קטגוריה:ורוצלב: היסטוריה
סטוקסוזאורוס

סטוקסוזאורוס (שם מדעי: Stokesosaurus) הוא סוג של דינוזאור תרופוד, אשר חי במשך היורה העליון לפני 150 מיליון שנה באמריקה הצפונית. הממצאים שלו התגלו ביוטה, ארצות הברית סביב שנות ה-70 בידי הגאולוג ויליאם לי סטוקס שחשף אותו לאחר חילוץ של עצמות אלוזאורוס בתוך המונומנט הלאומי ג'ורסיק שביוטה, והוא תואר ב-1974 על ידי עוזרו של סטוקס, ג'יימס ה. מדסן (James H. Madsen) שקרא לדינוזאור על שם עמיתו (מילולית: "זוחל/לטאת סטוקס"). ממצאים נוספים הגיעו ממספר מדינות כמו דקוטה הדרומית. ממצאים מאנגליה ששויכו במקור לסוג הופרדו לסוג אחר - ג'ורטירנט.

לפי ההערכות הגיע דינוזאור זה לאורך 3 עד 4 מטרים, והוא היה קל משקל יחסית, לא יותר מ-60 קילוגרם. במראהו דמה לטייניקולגראוס, והיה קרוב לפרוצרטוזאורוס, לאאוטירנוס ולקרוביהם. מעריכים שהוא השתייך למשפחת הפרוצרטוזאוריים, אך ב-2020 החליטו כמה חוקרים לשייך אותו למשפחה ייחודית - סטוקסוזאוריים.

טורף זה היה בעל חוטם ארוך, והיה בעל חוש ריח מחודד, בעל רגליים חזקות מותאמות לריצה ונראה שהיה מכוסה בנוצות. הוא חי לאורך היערות והשפלות של מורדות הרי הרוקי, בהם חיו מיני דינוזאורים רבים לרבות דיפלודוקיים, סטגוזאוריים, הקמפטוזאורוס והדריוזאורוס, וכן טורפים כמו האלוזאורוס, הטורווזאורוס והמארשוזאורוס.

==קישורים חיצוניים==

קטגוריה:פרוצרטוזאוריים
קטגוריה:דינוזאורים שחיו ביורה עליון באמריקה הצפונית
פרס איריס

לוגו פרס איריס.
פרס איריס (באנגלית: Iris Prize), שהוקם בשנת 2007 על ידי The Festivals Company, הוא פרס קולנוע בינלאומי לסרטים להט"בים.

תחרות הפרס פתוחה לקולנוענים מכל רחבי העולם אשר נשפטים על ידי צוות של יוצרי קולנוע ואמנים בינלאומיים. הזוכה מקבל את הפרס הכספי הגבוה ביותר בעולם לסרט להט"בי - חבילה בשווי של 30,000 ליש"ט - המאפשרת לזוכה ליצור את הסרט הבא שלו. הפרס מוענק במהלך פסטיבל בן ארבעה ימים שנערך בקארדיף, ויילס, המציג תוכנית הקרנות הכוללת את הסרטים המתחרים, מספר סרטי עלילה, מושבי פאנל עם קולנוענים ועוד, ששיאה הוא טקס הענקת הפרסים.

פרס איריס הבטיח את תמיכתם של פסטיבלי קולנוע לסביות והומואים מרחבי העולם, ויצר פלטפורמה בינלאומית אחת מתוך כוונה להעלות את הפרופיל של הקולנוע ההומו-לסבי ולעזור לדור חדש של קולנוענים לפרוץ ולהצליח על הבמה הבינלאומית. כל אחד מפסטיבלי הקולנוע השותפים בוחר סרט אחד מדי שנה שישתתף בפרס איריס. הפסטיבלים השותפים כוללים את Outfest, הפסטיבל הבינלאומי לקולנוע גאה ועוד.<ref></ref>

העיתונאי אנדרו פירס הפך ליו"ר הראשון של פרס איריס בשנת 2013.<ref></ref>

==זוכי הפסטיבל (רשימה חלקית)==
===סרטים===
* Pariah (2007)
* 1985 (2018)

===אישים===
* אוהד קנולר (2012) - פרס השחקן הטוב ביותר - הסיפור של יוסי
* קרי פוקס (2016)

==קישורים חיצוניים==
* 

==הערות שוליים==

קטגוריה:קארדיף
קטגוריה:פסטיבלי קולנוע להט"בים
איריס
דיפלומטיה בדילוגים

מסע דילוגים במזרח התיכון: מזכיר המדינה האמריקאי [[הנרי קיסינג'ר (מימין) בפגישה עם נשיא מצרים אנואר סאדאת (משמאל) בקהיר, כמספר ימים לאחר תום מלחמת יום הכיפורים, בנובמבר 1973 (בין קיסינג'ר לסאדאת- חסן כמאל, מנהל לשכתו של נשיא מצרים).]]
בדיפלומטיה וביחסים בינלאומיים, דיפלומטיה בדילוגים או מסע דילוגים היא פעולה של גורם חיצוני בעת שירותו כמתווך בין מספר מסוים של צדדים בסכסוך, ללא קיום קשר ישיר בין צד לצד. במקור ובדרך כלל, התהליך כרוך בנסיעות רצופות (או לחלופין מסעות) של המתווך, ממקום משכנו של צד אחד לזה של האחר. המונח מתייחס לרוב לשיחות בין שתי מדינות, אשר מתקיימות על ידי מתווך מצד שלישי הנוסע בין המדינות ומעביר את המסרים של מדינה אחת לשנייה ומציע דרכים לפתרון הסכסוך בין השתיים.<ref></ref><ref></ref>

השימוש הראשון במונח זה החל במהלך כהונתו של מזכיר המדינה של ארצות הברית הנרי קיסינג'ר. בשנות ה-70 דילג קיסינג'ר בין ישראל, מצרים, סוריה, ארצות הברית וברית המועצות כדי להגיע להסכם הפרדת כוחות בין ישראל למצרים וסוריה במלחמת יום הכיפורים ומאוחר יותר להסכם הביניים בין ישראל למצרים.<ref></ref> המונח נטבע לראשונה בידי הכתבים שליוו את קיסינג'ר במסעותיו בין עיר בירה אחת לאחרת.<ref name=":0"></ref>

המתווך משתמש לרוב ב"דיפלומטיה בדילוגים" כאשר אחד או שני הצדדים מסרבים להכיר האחד בשני בטרם תחילת המשא ומתן.

המונח "דיפלומטיה בדילוגים" אומץ גם לתחום הגישור.<ref>
For example:
</ref> 

== היסטוריה ==
לאחר משבר האנרגיה של 1973 ומלחמת יום הכיפורים, כינון שלום בין ישראל למדינות ערב עמד בראש סדר העדיפויות של הקהילה הבינלאומית, אך פרשת ווטרגייט מנעה מהנשיא ניקסון לקחת חלק משמעותי כמנהיג העולם החופשי בהליך המשא ומתן. מזכיר המדינה קיסינג'ר זיהה נכונות בקרב מצרים שאחרי מלחמת יום הכיפורים לשים סוף לסכסוך. הוא נהג להשתמש בדיפלומטיה בדילוגים (מה שתואר לרוב כמסעות דילוגים) במזרח התיכון בתקופת הנשיאים ניקסון ופורד (1969–1977); מה שהוביל בין היתר לחתימת הסכם הביניים בין ישראל למצרים (1975) והסכם הפרדת הכוחות בין ישראל לסוריה ברמת הגולן (1974). המונח היה שכיח במיוחד במהלך שירותו של קיסינג'ר כמזכיר המדינה.<ref name=":0" /><ref></ref>

על אף שבתקופתו של המזכיר קיסינג'ר מסעות הדילוגים לא הבשילו להסכם שלום כולל בין ישראל למצרים, בתקופתו של המזכיר סיירוס ואנס תחת הנשיא ג'ימי קרטר, נשלחו ואנס, אלפרד את'רתון (אנ') והרולד סונדרס (אנ') למסעות רבים בין קהיר לירושלים. מסעות אלו הביאו לבסוף לאחר קשיים וביקורת על אופי המסעות לפריצת דרך במגעים שהביאה לבסוף את ראש ממשלת ישראל מנחם בגין ונשיא מצרים אנואר סאדאת לשיחות בקמפ-דייוויד. השיחות הבשילו להסכמי קמפ דייוויד (1978) ולבסוף לחתימת הסכם השלום בין ישראל למצרים (1979).<ref></ref>

מסעות דילוגים המשיכו להתקיים ועד היום משמשים מנהיגים מרחבי העולם בניסיונם לפתור סכסוכים בין מדינות.<ref></ref><ref></ref>

היו בישראל שהתנגדו להצעותיו של קיסינג'ר לוותר על חלקי ארץ ישראל שנכבשו במלחמות שנכפו על ישראל. באותם ימים קמה תנועת "גוש אמונים", ופעולותיה הראשונות של התנועה הופנו כנגד שר החוץ האמריקני הנרי קיסינג'ר, שביקש לגרום לממשלת ישראל לוותר על הישגיה הטריטוריאליים ממלחמת ששת הימים. הפגנות נערכו ברחבי הארץ בקריאת אזהרה לממשלת ישראל שלא לוותר על שטחי המולדת.<ref></ref><ref></ref>

== קישורים חיצוניים==
<div class="mw-content-ltr">
* 
* 
</div>

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:יחסים בין-לאומיים
קטגוריה:משא ומתן
קטגוריה:דיפלומטיה
פשר חבקוק

פשר חבקוק (1QpHab), מערה מס' 1 ב[[קומראן]]
פשר חבקוק היא מגילה אשר התגלתה כמעט בשלמותה במערה מס' 1 בקומראן, אחת מתוך שבע מגילות שהתגלו במקום בשנת 1947, ומוצגת כיום במוזיאון ישראל. המגילה מפרשת את שני הפרקים הראשונים של ספר חבקוק ומתייחסת למאבקי כוח בין האוכלוסייה הדתית בירושלים ובין הכוהנים ששירתו בבית המקדש השני. כמו כן החיבור מתייחס לתוצאות הכיבוש הרומאי והשלכותיו על האוכלוסייה. המגילה שופכת אור על חיי קהילת המתיישבים בקומראן, באזור ים המלח.

המגילה השתמרה כמעט בשלמותה למעט שורותיה התחתונות שנפגעו מעט. היא מורכבת משלושה עשר טורים, המכילים שבע עשרה שורות בכל טור. הכתב במגילה הוא עברי מזמנו של הורדוס והכתוב בטור שלוש עשרה מיוחס למחבר נוסף.

פשר חבקוק, כמו יתר הפשרים, אינה פרשנות במובנה הרגיל. הפשר היא 'פירוש' של התגשמות דברי הנבואה כפי שרואה אותו בעל הפשר. מחברי הפשרים מעתיקים תחילה את דברי הכתובים ומציעים את התגשמות הנבואה במונח: "פשרו" או "פשר הדבר", כלומר, לעניין כך וכך התכוון הנביא. לעיתים קיימת חזרה של הפרשן על כתוב אשר כבר מצוי ואז הוא פותח ואומר "ואשר אמר". המושג 'פשר' מקובל בספרות מחקר המקרא כשם לחיבורים מסוג זה.

==לקריאה נוספת==
*בלהה ניצן, מגילת פשר חבקוק: ממגילות מדבר יהודה (1QpHab) / ההדירה וצירפה מבוא ופירוש בלהה ניצן. ירושלים: מוסד ביאליק, תשמ"ו 1986.

==קישורים חיצוניים==

* [http://dss.collections.imj.org.il/he/habakkuk מגילות ים המלח – המיזם הדיגיטלי] - מוזיאון ישראל
* 
* 

==הערות שוליים==

קטגוריה:מגילות מדבר יהודה
קטגוריה:עתיקות ארץ ישראל
קטגוריה:כתבי יד עבריים
קטגוריה:ספרות יהודית בתקופת בית שני
קטגוריה:מוזיאון ישראל: ארכאולוגיה
קטגוריה:פירושי התנ"ך
ווקסהול 14-40

ווקסהול 14–40 (באנגלית : Vauxhall 14-40) היא מכונית פתוחה בסגנון "Tourer" ובסגנון "טורפדו" ("Torpedo (car)" ) מתוצרת יצרנית הרכב הבריטית ווקסהול מוטורס אשר יוצרה במספר תצורות בין השנים 1927–1922 בבריטניה ו-אוסטרליה

מ-16 בנובמבר 1925 הייתה "ווקסהול מוטורס" בבעלות ג'נרל מוטורס.
=="ווקסהול 14–40"==
* מנוע קדמי
* סוג הנעה: הנעה אחורית
* מדגם "LM" יוצרו 3,500 יחידות, משנת 1924

==תצורות==
* 2 דלתות רודסטר
* 4 דלתות רודסטר
* 2 דלתות קופה
* לנדולט

==סגנונות גוף==

* Melton tourer - בתצורה 2 דלתות
* Princeton tourer - בתצורה 4 דלתות
* Bedford - דגם סלון
* Norfolk - דגם סלון
* Wyndham - דגם סלון
* Kimberley limousine
* Wyvern landaulette
* Grafton coupe

== תמונות ==
<gallery mode="packed" heights="120">
קובץ:Vauxhall 14-40 Princeton Tourer (28679369940).jpg | Vauxhall 14-40
קובץ:Vauxhall 6957316746 Show - 27.jpg | Vauxhall 14-40
קובץ:Autoseum 08 - Vauxhall.jpg | Vauxhall 14-40
קובץ:Vauxhall LM 14-40 1926 Red RU 4013.jpg | Vauxhall 14-40, דגם "LM" שנת 1926
קובץ:1926 Vauxhall Model LM 14-40 7923000190.jpg | Vauxhall 14-40, דגם "LM" שנת 1926
קובץ: | Vauxhall 14-40
</gallery>

==ראו גם==
* ווקסהול 14
* ווקסהול 23–60

== קישורים חיצוניים ==

== הערות שוליים ==

קטגוריה:מכוניות קבריולה
קטגוריה:מכוניות לנדולט
קטגוריה:כלי רכב שהושקו ב-1922
14-40
קטגוריה:מכוניות בריטיות
קטגוריה:כלי רכב המיוצרים באוסטרליה
ווקסהול 23-60

ווקסהול 23–60 (באנגלית : Vauxhall 23-60) היא מכונית פתוחה בסגנון "טורפדו" ("Torpedo (car)" ) מתוצרת יצרנית הרכב הבריטית ווקסהול מוטורס אשר יוצרה במספר תצורות בין השנים 1925–1922 בבריטניה

בנוסף יוצרה "ווקסהול 23–60" בסגנון "Tourer" 

מ-16 בנובמבר 1925 הייתה "ווקסהול מוטורס" בבעלות ג'נרל מוטורס.
=="ווקסהול 14–40"==

* מנוע קדמי 4 צילינדרים, גוש ברזל יצוק, מבנה תא הארכובה - יציקת סגסוגת נפרדת המורחבת משני הצדדים לפגישה עם תת-המסגרת
* מנוע בנזין
* סוג הנעה : הנעה אחורית
* מאייד מתוצרת "Zenith" 

==תצורות==
* 5 מושבים - "Tourer" פתוחה
* 7 מושבים - לימוזינה
* 7 מושבים - קבריולה
* 7 מושבים לנדולט

==סגנונות גוף ומחיר בבריטניה, נכון ל־6 באוקטובר 1925==
* "שלדת רכב" - מחיר היחידה 695 לירה שטרלינג
* "Kington" בסגנון "Tourer" בתצורה 5 מושבים, מחיר היחידה 895 לירה שטרלינג
* "Arundel" (לכל מזג אוויר), מחיר היחידה 1,145 לירה שטרלינג
* "לימוזינה של סליסבורי פולמן" (Salisbury-Pullman-Limousine), מחיר היחידה 1,220 לירה שטרלינג
* "קרלטון פולמן לימוזין" (Carlton-Pullman-Limousine), מחיר היחידה 1,270 לירה שטרלינג
* "לנדולט" מסוג "'Warwick", מחיר היחידה 1,195 לירה שטרלינג
* "גרוסוונור לימוזין", מחיר היחידה 1,175 לירה שטרלינג
* "וינצ'סטר לימוזין", מחיר היחידה 1,275 לירה שטרלינג
* "סאתרלנד קבריולה", (Sutherland-Cabriolet), מחיר היחידה 1,200 לירה שטרלינג
* "לנדולט" מסוג "Langham", מחיר היחידה 1,300 לירה שטרלינג

== תמונות ==
<gallery mode="packed" heights="120">
קובץ:Flintham Ploughing Match, Newton - geograph.org.uk - 568208.jpg | "ווקסהול 23–60"
קובץ:1923 Vauxhall OD 23-60 (28017956282).jpg | "ווקסהול 23–60", שנת 1923
קובץ:1923 Vauxhall OD 23-60 (28144616165).jpg | "ווקסהול 23–60", שנת 1923
קובץ:MelbourneAnzacDay2009Car1.JPG | "ווקסהול 23–60"
קובץ:1924 Vauxhall 23-60 Wensum Sports Tourer (20327399611).jpg | "ווקסהול 23–60" דגם "Sports Tourer", שנת 1924
</gallery>

<gallery mode="packed" heights="170">
קובץ:1923 Vauxhall Kington 23-60 Touring Car ad.jpg | פרסומת של היצרן ווקסהול מוטורס ל-"ווקסהול 23–60", דגם "Kington" בסגנון "Tourer", שנת 1923
</gallery>

==ראו גם==
* ווקסהול 14

== קישורים חיצוניים ==

* 

== הערות שוליים ==

קטגוריה:מכוניות קבריולה
קטגוריה:מכוניות לנדולט
קטגוריה:כלי רכב שהושקו ב-1922
23-60
קטגוריה:מכוניות בריטיות
ולטרינה מרקובה

אנדרטה בכיכר במנילה לזכר נפגעי עבדות מינית במהלך מלחמת העולם השנייה
וולטר דמפסטר ג'וניור (cאנגלית: Walter Dempster, Jr; 20 במאי 1924 – 24 ביוני 2005), הידוע יותר בכינויו וולטרינה מרקובה, היה הומוסקסואל מהפיליפינים שנאלץ לשמש כאיש ניחומים, מושג המוכר יותר במקבילה הנשית שלו - נשות ניחומים ששימשו את הצבא היפני הקיסרי במהלך חיי הכיבוש היפני בפיליפינים במלחמת העולם השנייה<ref></ref>.

לאחר שעזב את ביתו הצטרף לקבוצה של נערים הנראו כקרוסדרסרים. כמו שאר חבריו מהקבוצה הזו הוא נעצר על ידי חיילים יפנים, והועבר למחנה שהוא כיום מתחם הספורט לזכר ריזל. במשך כמה שנים הוא וחבריו סבלו שם מהתעללות מינית ממושכת.

סיפורו התפרסם בסרט בשם "מרקובה: קומפורט גיי" שיצא בשנת 2000, בבימויו של גיל פורטס<ref></ref>.

את שנותיו האחרונות העביר בבית אבות ללהט"בים במנילה. הוא נפטר בגיל 81 כשנדרס בשוגג על ידי רוכב אופניים במרוץ.

== קישורים חיצוניים ==
*
*

== הערות שוליים ==

קטגוריה:דפים עם תרגומים שלא נסקרו
קטגוריה:פשעי מלחמה של יפן במלחמת העולם השנייה
קטגוריה:קרוסדרסרים
קטגוריה:פיליפינים
קטגוריה:ילידי 1924
קטגוריה:נפטרים ב-2005
ווטון

שפת ווּטוּן (בכתב סיני: 五屯话; בפין-יין: Wǔtún huà, ווּטוּן חְווָה) היא שפה קריאולית סינית-טיבטית-מונגולית, חסרת כתב. כ-4,000 איש, שרובם מסווגים על ידי ממשלת סין כמונגואורים (; מכונים גם "טו"), דוברים את השפה. הם מתגוררים בכפרים ווטון עילית (上 五 屯), ווטון תחתית (下 五 屯) וגְ'יָאצָאנְגְמָה שבנפת טונגרן, במזרח מחוז צ'ינגהאי שברפובליקה העממית של סין. השפה ידועה גם כשפת נגנדה (Ngandehua).

שני כפרי הווטון, כמו גם כפרים אחרים באזור, היו במשך כמה מאות שנים בשליטת המונגולים, ונחשבים זה מכבר על ידי ממשלות כחברים בקבוצה אתנית מונגולית. עם זאת, הם מזדהים כטיבטים .

== אוצר מילים ==
החלק הגדול ביותר של הפריטים הלקסיקליים בווטון הוא סיני (אך עם הטונציה אבדה); חלק קטן יותר טיבטי; וחלק קטן עוד יותר באה משפת בונאן המונגולית.

== דקדוק ==
הדקדוק של ווטון דומה לשפות מונגוליות , במיוחד לדקדוק של שפת בונאן. יש גם השפעה טיבטית.

== היסטוריה ==
הוצעו מספר תיאוריות לגבי מקורם של תושבי כפרי ווטון, והדיאלקט המוזר שהם דוברים. הבלשן הסיני צֶ'ן נָאיְשְׂיונְ'ג (Chen Naixiong), הבלשן הראשון שעבד על השפה החל בשנות ה-80 של המאה ה-20, הסיק מהתפלגות התנועות של הפריטים הלקסיקליים שמקורם סיני בשפת ווטון כי אבותיהם דיברו ניב סיני עתיק מנאנג'ינג. אחרים חושבים שהיו קבוצה של אנשי חוי (מוסלמים דוברי סינית) מסצ'ואן, שמסיבות לא ידועות המירו את דתם לבודהיזם טיבטי ועברו למזרח צ'ינגהאי. בכל מקרה, מסמכים היסטוריים החל ב-1585 מעידים על קיומה של קהילת ווטון.

תושבי הכפרים של ווטון של ימינו דוברים סינית, אך ידיעת השפה הטיבטית נפוצה הרבה יותר הן בווטון והן בנפת טונגרן בכלל, שכן השפה הטיבטית היא הלינגואה פרנקה של אזור רב-קהילתי זה, המאוכלס על ידי טיבטים, חווי, סינים מקבוצת האן ומונגולים. מרביתם דוברים דו-לשוניים של טיבטית בנוסף לווטון. מנדרינית צפון-מערבית וסינית תקנית משמשות גם הן, בעיקר את הצעירים.

== לקריאה נוספת ==
<div class="mw-content-ltr">
* Sandman, Erika (2016). A Grammar of Wutun (Ph.D. thesis). University of Helsinki. hdl:10138/168427. .
* Slater, Keith (2009). Review of Wutun by J. Janhunen, M. Peltomaa, E. Sandman, and Xiawudongzhuo. Asian Highlands Perspectives, 1: 367–371.
* Erika Sandman. [https://pdfs.semanticscholar.org/164f/207a3680ecb1f7a68c77d4747b4d82ff513b.pdf The Wutun Language: A Tibetanized Variety of Northwest Mandarin]. Himalayan Discoveries. pp. 89–109
</div>

==הערות שוליים==

קטגוריה:שפות סיניות
קטגוריה:שפות מונגוליות
קטגוריה:טיבטים
קטגוריה:שפות קריאוליות ופידג'ין
רצף סידון

בתורת המספרים, רצף סידון (או אשכול סידון), הקרוי על שמו של המתמטיקאי ההונגרי-יהודי שמעון סידון, הוא רצף סופי או אינסופי <math>A=\{a_0,a_1,a_2,\dots\}</math> של מספרים טבעיים, בו כל הסכומים <math>a_i+a_j \ (i \leq j)</math> שונים אחד מהשני.

סידון הציג את המושג בחקירותיו על טורי פורייה.

== דוגמה ==
המספרים <math>\{1, 2, 5, 7\}</math> יוצרים רצף סידון ועל פי ההשערה שטרם הוכחה, גם רצף המספרים הטבעיים בחזקה החמישית <math>\{0, 1, 32, 243, \dots\}</math> יוצרים רצף סידון.

== היחס לסרגל גולומב ==
סרגל גולומב הוא קבוצת מספרים שלמים, כך שלכל זוג מהם הפרש ייחודי.

כל סרגל גולומב סופי הוא רצף סידון סופי, ולהפך, כל רצף סידון סופי הוא סרגל גולומב.

הוכחה: נניח בשלילה ש-<math>S</math> הוא רצף סידון סופי, אך לא סרגל גולומב.

מכיוון שהוא לא סרגל גולומב נובע שקיימים ארבעה איברים ברצף כך ש-<math>a_i-a_j=a_k-a_l</math>, ולאחר העברת אגפים מתקבל <math>a_i+a_l=a_k+a_j</math>. בסתירה לכך ש-<math>S</math> הוא רצף סידון.

לכן, כל רצף סידון סופי הוא סרגל גולומב.

בנימוק דומה ניתן להוכיח שכל סרגל גולומב סופי הוא רצף סידון סופי.

== אורך רצף צידון סופי ==
פאול ארדש ופאל טוראן העלו את השאלה כמה איברים קטנים מ-<math>X</math> יכולים להיות ברצף סידון.<ref>. [http://www.math-inst.hu/~p_erdos/1944-02.pdf Addendum] , 19 (1944), 208.</ref>

למרות שרבים עסקו בשאלה זו, השאלה עדיין פתוחה גם בימינו.<ref>.</ref>

ארדש וטוראן הוכיחו שכמות האיברים ב-<math>A</math> שקטנים מ-<math>x</math> (המסומן <math>A(x)</math>), הוא לכל היותר <math>\sqrt{x}+O(\sqrt[4]{x})</math>.

== רצף סידון אינסופי ==
לעומת זאת, אם <math>A</math> הוא רצף אינסופי של רצף סידון ו-<math>A(x)</math> מציין את כמות האיברים ב-<math>A</math> שקטנים מ-<math>x</math>, אז לפי התוצאות של פאול ארדש:

<math>\liminf \frac{A(x)\sqrt{\log x}}{\sqrt{x}}\leq 1</math>

כלומר, רצפים אינסופיים דלילים יותר מהרצפים הסופיים הצפופים ביותר.

בכיוון השני הראו ס. צ'ולה ומיאן שניתן ליצור רצף סידון אינסופי עם אלגוריתם חמדן, שעבורו

<math>A(x)>c\sqrt[3]{x}</math> לכל <math>x</math>.

מיקלוש אייטאי ואנדרה סמרדי שיפרו תוצאה זו ל:<ref>.</ref>

<math>A(x)>\sqrt[3]{x\log x}</math>.

החסם התחתון הטוב ביותר הידוע כיום ניתן על ידי אימרה רוז'ה,<ref>.</ref> שהראה שיש רצף סידון שעבורו:

<math>A(x)>x^{\sqrt{2}-1-o(1)}</math>.

פאול ארדש ואלפרד רניי הוכיחו<ref>.</ref> שיש רצף אינסופי <math>a_0,a_1,\dots</math> שבו לכל <math>n</math> טבעי יש לכל היותר <math>C</math> פתרונות למשוואה <math>a_i+a_j=n</math>.

== ראו גם==
* Moser–de Bruijn sequence
*Sumset

==קישורים חיצוניים==
* 

== הערות שוליים ==

קטגוריה:קומבינטוריקה
קטגוריה:תורת המספרים
קטגוריה:בעיות פתוחות בתורת המספרים
יחסי טונגה – ניו זילנד

יחסי טונגה–ניו זילנד הם היחסים הדיפלומטיים הרשמיים שבין ממלכת טונגה לבין ניו זילנד.

== היסטוריה ==
גם ניו זילנד וגם טונגה שייכות למשולש הפולינזי והילידים המאורים בניו זילנד חולקים דמיון גנטי ותרבותי עם אנשי טונגה. במהלך המאה התשע עשרה ולאחר השתלטות האימפריה הבריטית על ניו זילנד הקשר בין שתי המדינות חודש, החל בהתכתבויות בשנות ה-40 של המאה ה-19 בין טופו הראשון, מלך טונגה לבין ג'ורג' גריי מושל ניו זילנד. ב-12 בנובמבר 1918 הגיעה השפעת הספרדית לטונגה אחרי שעגנה במדינה ספינה מניו זילנד. הווירוס הרג כ-1,800 טונגאנים ושיעור התמותה במדינה הגיע לשמונה אחוזים.

במהלך מלחמת העולם הראשונה שירתו חיילים טונגאנים ומאורים כחלק מצבא ניו זילנד. בשנת 1947 הפכה ניו זילנד למדינה עצמאית לחלוטין מהממלכה המאוחדת. ב-1967 ביקר ראש ממשלת ניו זילנד קית' הוליאוק בטונגה ונפגש עם טאופאאהאו טופוו הרביעי, מלך טונגה.

ביוני 1970 קיבלה טונגה את עצמאותה המוחלטת מהממלכה המאוחדת והפכה מפרוטקטורט למדינה ריבונית ועצמאית. באותה השנה כוננו ניו זילנד וטונגה יחסים דיפלומטיים רשמיים. בתחילה פעלה ניו זילנד בטונגה מנציבותה הגבוהה באפיה, בירת סמואה הסמוכה. בשנת 1974 פתחה ניו זילנד נציבות גבוהה תושבת בנוקואלופה. מאז כינון היחסים הדיפלומטיים, היחסים הדו-צדדיים בין שתי המדינות משגשגים. ב-2008 ביקרה ראש ממשלת ניו זילנד הלן קלארק בניו זילנד והשתתפה בהכתרתו של ג'ורג' טופו החמישי, מלך טונגה. ב-2009 פתחה טונגה נציבות גבוהה בוולינגטון, בירת ניו זילנד, אך זו נסגרה שלוש שנים לאחר מכן מפאת חוסר תקציב. מספר שנים לאחר מכן היא פתחה קונסוליה כללית באוקלנד.

במרץ 2018 ביקרו ראש ממשלת ניו זילנד ג'סינדה ארדרן ושר החוץ וינסטון פיטרס בטונגה. במהלך הביקור חשפה ראש הממשלה כי טונגה תקבל מניו זילנד סיוע של 10 מיליון דולר אמריקאי לשיקום המדינה מציקלון גיטה. ב-2019 ביקר טופו השישי, מלך טונגה, בניו זילנד.

ב-2020 חגגו המדינות 50 שנים של יחסים דיפלומטיים רשמיים.

== הגירה ותחבורה ==
בניו זילנד קיימת קהילה של עשרות אלפי של טונגאנים. הקהילה הטונגאנית בניו זילנד היא הקהילה הגדולה ביותר של טונגאנים מחוץ לטונגה עצמה.

הקו של חברת התעופה אייר ניו זילנד לנמל התעופה של נוקואלופה מנמל התעופה של אוקלנד הוא הוותיק ביותר של חברה זרה למקום.

== נציגויות דיפלומטיות ==
* טונגה אינה מיוצגת בניו זילנד בדרג השגרירות. טונגה מיוצגת בניו זילנד בדרג הקונסולרי באמצעות קונסוליה רשמית שהיא מחזיקה בעיר אוקלנד.
* ניו זילנד מיוצגת בטונגה בדרג השגרירות באמצעות נציבות גבוהה רשמית שהיא מחזיקה בנוקואלופה, בירת המדינה.

== קישורים חיצוניים ==

* [https://www.mfat.govt.nz/en/countries-and-regions/pacific/tonga/ Tonga], אתר משרד החוץ של ניו זילנד
* [http://mic.gov.to/ministrydepartment/14-govt-ministries/mfat/913-new-zealands-relations-with-tonga HE Bogle speaks to ‘Atenisi Institute about New Zealand's Relations with Tonga], משרד המידע והתקשורת של טונגה

== הערות שוליים ==
Dormakaba

חברת dormakaba Holding AG (בעבר נקראה "Kaba Holding AG") היא קבוצה עולמית העוסקת במנעולים ומוצרי אבטחה שממוקמת ברומלאנג, שווייץ. החברה מעסיקה כ-16,000 עובדים ביותר מ-50 מדינות. "dormakaba" נוצרה כתוצאה ממיזוג בין חברת "kaba" לחברת "dorma" בספטמבר 2015.

החברה נסחרת בבורסת SIX השווייצרית<ref></ref>.

== היסטוריה ==
באפריל 2015 חברת dorma הגרמנית, וחברת kaba השווייצרית, הודיעו על כוונתם להתמזג, ובסוף אוגוסט 2015 האיחוד הושלם. dormakaba החלה את פעילותה ב - 1 בספטמבר 2015.

לשתי החברות ישנה היסטוריה של למעלה ממאה שנה.

=== היסטוריה של kaba ===
הלוגו הקודם של חברת kaba
צילינדר של חברת dormakaba

בשנת 1862, הקים פרנץ באואר בציריך את kaba כחנות לייצור קופות רושמות ופריצת מנעולים, מאוחר יותר בשנת 1915, נמכרה החנות לליאו בודמר, ששינה את שם החברה ל - Bauer AG.

בשנת 1934 המציאה החברה את המפתח ההפיך (Reversible Key) ורשמה את הפטנט על שמה של חברת קבה.

עם השנים חברת Bauer AG גדלה בהדרגה, והתרחבה לרחבי אירופה. בשנת 1995 שונה שם החברה מ - Bauer Holding AG, ל - Kaba Holding AG ומניות החברה נסחרו בבורסה של ציריך.

בשנת 2000 השתלטה kaba על חברת Unican Security Systems במונטריאול, קנדה, ובכך התרחבה גם לצפון אמריקה, והוסיפה את המותגים Silca, Ilco כחלק מהמיזוג. במשך השנים חברת Kaba גדלה, ובשנת 2015 התמזגה לתוך חברת dormakaba<ref></ref>.מפתח KABA

=== היסטוריה של Dorma ===
* 1908: נוסדה חברת Dörken & Mankel KG בגרמניה.
* 1950: החברה החלה ביצור מחזירי דלת.
* 1962: החלה בייצור דלתות אוטומטיות.
* 1976: פרזולים לדלתות זכוכית מתווספים למגוון המוצרים.
* 1978: הייצור הופך להיות בינלאומי - הוקם מתקן ייצור ראשון בסינגפור.
* 1987: פתרונות בטיחות ומערכות בקרת יציאה לשעת חירום.
* 2002: ייצור קירות ניידים מסחריים.
* 2013: מחזור שנתי של יותר ממיליארד אירו.
* 2015: החברה מתמזגת עם חברת kaba לתוך חברת dormakaba.

== תחומי פעילות ==
* אביזרים לדלתות
* מערכות בקרת כניסה
* כספות
* מנעולים
* צילינדרים
* ייצור מפתחות
* קירות הזזה
* מערכות זכוכית פנים

==קישורים חיצוניים==

* 

== הערות שוליים ==

קטגוריה:חברות הנסחרות בבורסה השווייצרית SIX
קטגוריה:מנעולים
ניקור פריקרדיאלי

250px

ניקור פריקרדיאלי או ניקור קרום הלב (באנגלית: Pericardiocentesis או בראשי תיבות PCC), הוא הליך רפואי בו נשאבים נוזלים מקרום הלב (פריקרד). ניקור פריקרדיאלי מבוצע כהליך חירום במקרים של טמפונדה קרדיאלית, מצב בו תפליט פריקרדיאלי גדול (כמות נוזלים גדולה מהתקין), גורם ללחץ על שריר הלב ולהפרעה בהרפייתו, וכן במקרים בהם יש צורך בבדיקת הנוזל הפריקרדיאלי לצורך ביצוע אבחנה מבדלת בין מחלות פריקרדיאליות שונות.

==הכנה וביצוע==
בטרם ביצוע הניקור מבוצעות לרוב בדיקות שונות שמטרתן היא הערכת גודל התפליט הפריקרדיאלי ומיקומו. תפליט הנמצא באזור האחורי של קרום הלב, עשוי להיות קשה יותר לניקוז בגישה סטנדרטית. כמו כן מבוצעות בדיקות דם שונות, ביניהן בדיקות להערכת מידת קרישיות הדם, על מנת למזער את הסיכוי לסיבוכים כתוצאה מדימומים.

במהלך ביצוע ניקור פריקרדיאלי על החולה לשכב על גבו, כאשר משענת המיטה מורמת לזווית של 30–60 מעלות. מנח זה ממקם את הלב קרוב יחסית לקיר בית החזה, על מנת לאפשר חדירה קלה יותר של המחט אל תוך קרום הלב, וכן מרכז את הנוזל הפריקרדיאלי בחלק התחתון של השק.

לרוב מבוצע ההליך תוך שימוש באולטרסאונד, על מנת למזער סיכוי לסטיית המחט ולסיבוכים. כמו כן במהלך הניקור מנוטרים מדדיו החיוניים של החולה בדגש על קצב הלב, לחץ הדם והא.ק.ג..

קיימים שני מיקומים אפשריים להחדרת המחט. המיקום הראשון והנפוץ יותר הוא מתחת לזיז עצם החזה (קסיפואיד) ואילו השני הוא במרווח בין הצלעות 5 ו-6, בגבול בין צידו השמאלי של הלב לבין הריאה השמאלית.

לאחר החדרת המחט, מוחדר צינור אל החלל הפריקרדיאלי, דרכו נשאב הנוזל הפריקרדיאלי החוצה. לאחר שאיבת הנוזל מושאר לעיתים הצינור בחלל הפריקרדיאלי למשך מספר ימים, על מנת לנקז נוזל נוסף שעשוי להיווצר ולעקוב אחר קצב היווצרותו.

==ראו גם==
* תפליט פלאורלי

==קישורים חיצוניים==

==הערות שוליים==

קטגוריה:בדיקות רפואיות
קטגוריה:טיפולים רפואיים
קטגוריה:קרדיולוגיה
הדיוויזיה ה-49 (בריטניה)

הדיוויזיה ה-49 של הצבא הבריטי (וסט ריידינג) היא דיוויזיה בריטית אשר לחמה במלחמות העולם.

==היסטוריה==
===הקמת הדיוויזיה===
הדיוויזיה הוקמה בשנת 1908 כחלק מהצבא הטריטוריאלי, ונועדה להחליף את הצבא הסדיר כאשר הוא היה במשימות בחו"ל. הדיוויזיה הוצבה תחת פיקוד הדרום, וכללה יחידות מקורנוול, דבון, דורסט, המפשייר, סאמרסט ווילטשייר.

===מלחמת העולם הראשונה===
בקיץ 1914 גויסה הדיוויזיה והחלה באימונים, ובאפריל 1915 נשלחה הדיוויזיה לצרפת, שם לחמה במלחמת החפירות בפלנדריה. בשנת 1916 לחמה הדיוויזיה ב, ובשנת 1917 היא נטלה חלק בקרב איפר השלישי. באביב 1918 היא לחמה בקרב איפר הרביעי, ולאחר מכן לחמה במתקפת מאה הימים. לאחר המלחמה שוחררו חיילי הדיוויזיה, ובשנת 1919 פורקה הדיוויזיה.

===בין המלחמות===
בשנת 1921 הוקמה הדיוויזיה מחדש, כחלק מהצבא הטריטוריאלי, ובשנת 1939 הוחלט על הכפלת כוח הצבא הבריטי, ועל בסיס הדיוויזיה הוקמה הדיוויזיה ה-46.

===מלחמת העולם השנייה===
עם פרוץ מלחמת העולם השנייה גויסה הדיוויזיה והחלה באימונים, ובפברואר 1940 תוכננה להישלח לפינלנד לסייע לה במלחמת החורף, אולם המשימה בוטלה בעקבות סיום המלחמה. לאחר מכן לחמו 2 מחטיבות הדיוויזיה במהלך המערכה בנורווגיה ככוחות נפרדים, וב-10 ביוני הם חזרו לאנגליה לאחר שספגו אבדות כבדות במהלך המערכה. החטיבה ה-148 שספגה 1,400 אבדות במהלך המערכה נותקה מהדיוויזיה, ולחמה בשאר המלחמה ככוח עצמאי. במאי 1941 נשלחה הדיוויזיה לאיסלנד בפיקודו של הנרי קרטיס, לאחר שהיא התאמנה ככוח לחימה הררי, והיא נותרה שם עד אפריל 1942, אז הוחלפה על ידי כוחות צבא ארצות הברית. לאחר מכן התאמנה הדיוויזיה לקראת הפלישה לנורמנדי, ובתחילה היא אף תוכננה להיות אחת מהדיוויזיות המובילות בפלישה, אולם לבסוף הועברה לעתודה מה שגרם לאכזבה רבה בקרב לוחמי הדיוויזיה.

ב-13 ביוני 1944 נחתה הדיוויזיה בנורמנדי, שם לחמה בקרבות הקשים, ובכלל זה הקרב על קן ומבצע אפסום. לאחר מכן היא לחמה בקרב פאלז ובסוף אוגוסט הגיעה לנהר הסן, ובתחילת ספטמבר התקדמה לעבר בלגיה, תוך שהיא משחררת את העיר לה האבר. בהמשך השתתפה הדיוויזיה במבצע מרקט גארדן, ובסוף נובמבר מונה אוולין יו בארקר למפקד הקורפוס ה-8, ובמקומו מונה גורדון הולמס אלכסנדר מקמילן למפקד הדיוויזיה. לאחר מכן לחמה הדיוויזיה כחלק מהקורפוס הקנדי ה-2, והשתתפה בשחרור ארנהם ואוטרכט לקראת סוף המלחמה.

===לאחר המלחמה===
לאחר המלחמה פורקה הדיוויזיה, אולם בשנת 1947 היא הוקמה מחדש ככוח מילואים של הצבא הטריטוריאלי, ונקראה דיוויזיית השריון ה-49 (וסט ריידינג), ובשנת 1956 הפכה בחזרה לדיוויזיית חיל רגלים. בשנת 1961 צומצמה הדיוויזיה למפקדה מחוזית, ובשנת 1967 פורקה הדיוויזיה.

==קישורים חיצוניים==
* [http://niehorster.org/index.htm כוחות צבא במלחמת העולם השנייה]

49
49
הנרי קרטיס

הנרי אוסבורן קרטיס CB, DSO, MC, DL (באנגלית: Henry Osborne Curtis; 18 בנובמבר 1888 – 28 בינואר 1964) היה קצין הצבא הבריטי ששירת הן במלחמת העולם הראשונה והן במלחמת העולם השנייה. במהלך מלחמת העולם השנייה, הוא פיקד על הדיוויזיה ה-46 במהלך המערכה על צרפת ועל ארצות השפלה ב-1940, ומאוחר יותר על הדיוויזיה ה-49 במהלך כיבוש איסלנד בשנים 1940–1942. <ref></ref>

== ביוגרפיה ==
קרטיס נולד ב-18 בנובמבר 1888. הוא היה בנם של אוסבורן סרגנט קרטיס, יליד אמריקה בוגר טריניטי קולג', קיימברידג', ופרנסס הנרייטה גנדי.<ref name="Thayer1909"></ref> דודו מצד אביו היה האמן ראלף וורמלי קרטיס, וסבו היה עורך הדין והבנקאי האמריקני, דניאל סרגנט קרטיס.<ref name="Pub1898"></ref>

קרטיס הוסמך כקצין בקורפוס הרובאים המלכותי של המלך בשנת 1908. הוא שירת במלחמת העולם הראשונה בצרפת, סלוניקי וארץ ישראל. הוא אוזכר בשדרים שלוש פעמים ונפצע שלוש פעמים, ועל פעולותיו הוענק לו עיטור ה-MC בשנת 1917, וה-DSO בשנת 1919.

הוא פיקד על חטיבת החי"ר ה-3, שהייתה חלק מהדיוויזיה ה-1 בפיקודו של סר הרולד אלכסנדר בשנים 1938–1939.<ref name="commands"></ref> הוא מסר את החטיבה לבריגדיר תומאס ווילסון, ונשלח הביתה מצרפת בדצמבר 1939. הוא הועלה לדרגת מייג'ור גנרל ב-21 בדצמבר, ומונה למפקד הדיוויזיה ה-46. קרטיס הצטרף לחיל המשלוח הבריטי (BEF) עם אוגדתו באפריל 1940, ולחם עמה במהלך המערכה על צרפת. הוא פונה מדנקירק, ומונה למפקד הדיוויזיה ה-49 (ווסט ריידינג) ביוני 1940. קרטיס פיקד על הדיוויזיה במהלך כיבוש איסלנד, ובשנתיים הקרובות בילה כאחראי על אוגדתו ממשרדו ברייקיאוויק. בשנת 1943 הוא מונה כמפקד מחוז מישור סליסבורי, ובשנת 1944 מונה למפקד מחוז המפשייר. בשנת 1945 הוא מונה למפקד מחוז דורסט, ובשנת 1946 פרש מהצבא.

== חיים אישיים ==
קרטיס היה נשוי לז'אן מקנזי לאו,<ref name="Houterman"></ref> בתו של ג'ון ל. לואו מבטרסטון, פרת'שייר. הוא היה אב לארבעה בנים, שניים מהם נהרגו בקרבות, ריצ'רד אוסבורן קרטיס (נפטר 1944) ופיליפ אוולין קרטיס (נפטר 1943).<ref name="Churchill1993"></ref>

==קישורים חיצוניים==
* 

== הערות שוליים ==

קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי הצלב הצבאי
קטגוריה:בוגרי איטון קולג'
קטגוריה:בוגרי המכללה הצבאית המלכותית בסנדהרסט
קטגוריה:מסדר האמבט: עמיתים
קטגוריה:מעוטרי אות השירות המצוין
קטגוריה:גנרלים בריטים במלחמת העולם השנייה
קטגוריה:ציון לשבח (בריטניה)
קטגוריה:בריטים שנולדו ב-1888
קטגוריה:בריטים שנפטרו ב-1964
רפובליקת אורל

דגל מוצע של רפובליקת אורל. 
רפובליקת אורל הייתה מחוז לא מוכר של הפדרציה הרוסית שהתקיים בין 1 ביולי ועד 9 בנובמבר 1993 בגבולות מחוז סברדלובסק. הוא נוצר כתוצאה ממשאל עם שנערך ב-12 באפריל 1993 על ידי ראש המחוז, אדוארד רוסל.<ref></ref>

הרפובליקה אורגנה על ידי פוליטיקאים מקומיים, ביניהם אנטון ביקוב - שכם יצר את פרויקט המטבע המקומי: פרנק של אורל.
== היסטוריה ==
מיקום רפובליקת אורל רבתי על מפת רוסיה
* 25 באפריל - נושא מתן מעמד הרפובליקה לחבל סברדלובסק הוגש למשאל עם.
* 1 ביולי - המועצה האזורית של סברדלובסק הכריזה על הקמת רפובליקת אורל.
* 14 בספטמבר - ראשי מחוזות סברדלובסק, פרם, צ'ליאבינסק, אורנבורג וקורגן החליטו להשתתף בפיתוח המודל הכלכלי של רפובליקת אורל על בסיס אזורי אורל.<ref>Не бойтесь, земляки // На смену!— 1993.— 21 сентября.</ref><ref>Оренбуржье.— 1993.— 23 сентября.</ref> הפרויקט של הישות הטריטוריאלית החדשה קיבל את השם "רפובליקת אורל רבתי".
* 27 באוקטובר - המועצה האזורית של סברדלובסק אישרה את חוקת הרפובליקה. נוסח החוקה פורסם ב"עיתון האזורי".
* 31 באוקטובר - חוקת רפובליקת אורל נכנסה לתוקף.
* 2 בנובמבר - אדוארד רוסל השתתף בישיבה מורחבת של מועצת השרים של הפדרציה הרוסית.<ref>Вечерний Екатеринбург.— 1993.— 4 ноября.</ref> באותה פגישה אמר נשיא רוסיה בוריס ילצין כי רצונם של אזורים להעלות את מעמדם הוא תהליך טבעי, וכי על הממשלה לקחת זאת בחשבון.
* 5 בנובמבר - במסיבת העיתונאים אמר אדוארד רוסל כי הרפובליקה זוכה לתמיכת ילצין והודיע על כוונתו להמשיך בפיתוח הרפובליקה.<ref>Вечерний Екатеринбург.— 1993.— 6 ноября.</ref><ref></ref>
* 8 בנובמבר - המועצה האזורית הודיעה כי הבחירות למושל ובחירות האספה המחוקקת הדו-ביתית של רפובליקת אורל יתקיימו ב-12 בנובמבר.<ref>Вечерний Екатеринбург.— 1993.— 10 ноября.</ref>
* 9 בנובמבר - ילצין חתם על צו נשיאותי מספר 1874 על פירוק המועצה האזורית של סברדלובסק, ולאחר מכן, ב-10 בנובמבר - צו מספר 1890 על פיטוריו של אדוארד רוסל. כל החלטותיו בנוגע לרפובליקת אורל הוכרזו כבטלות.<ref>Российская газета.— 1993.— 10 ноября.</ref> ולרי טרושניקוב מונה לתפקיד ראש מחוז סברדלובסק והרפובליקה חדלה מלהתקיים.

== ראו גם ==
* פירוק רוסיה

== הערות שוליים ==

קטגוריה:1993 ברוסיה
קטגוריה:רוסיה: היסטוריה
אליס בארץ הפלאות (סרט, 1915)

הסרט "אליס בארץ הפלאות"
אליס בארץ הפלאות (באנגלית: Alice in Wonderland) הוא סרט אילם אמריקאי משנת 1915 מסוגת פנטזיה אפלה והרפתקאות. הסרט מבוסס על ספרו הקלאסי של לואיס קרול "הרפתקאות אליס בארץ הפלאות" שיצא לאור ב-1865. את הסרט ביים ו. ו. יאנג, ובתפקיד אליס מככבת ויולה סאבוי.

הסרט מיוחד בכך שהוא מתאר חלק גדול מהשיר "אבא ויליאם", והוא כולל קטע הדומה לאיור של ג'ון טניאל המתאר את הכניסה של אבא ויליאם בהיפוך לאחור.

==צוות השחקנים==
* ויולה סאבוי – אליס
* הרברט רייס – הארנב הלבן
* הארי מארקס – הדודו
* לואיס מרקל – הנמנמן
* ויליאם טילדן – הכובען המטורף

==קישורים חיצוניים==

* [https://archive.org/details/AliceinWonderland1915 "אליס בארץ הפלאות"] להורדה מאתר ארכיון האינטרנט

==הערות שוליים==

קטגוריה:סרטי 1915
קטגוריה:סרטי שחור-לבן אמריקאיים
קטגוריה:סרטים אילמים
קטגוריה:סרטים מבוססי ספרים
טומיהיקו מורימי

טוֹמִיהִיקוֹ מוֹרִימִי (ביפנית: 森見 登美彦, נולד ב-6 בינואר 1979) הוא סופר יפני.

== ביוגרפיה ==
מורימי נולד בעיר איקומה במחוז נארה, שביפן. הוא החל לכתוב סיפורים כשלמד בכיתה ג'. מורימי למד חקלאות באוניברסיטת קיוטו, בעל תואר שני בחקלאות. בתקופת לימודיו היה חבר במועדון הקליעה האוניברסיטאי, שבשביל חבריו כתב סיפורים הומוריסטיים. העיר קיוטו שימשה בהמשך כמיקום לעלילה של רבים מספריו. כעת מתגורר בנארה.

ספר הבכורה של מורימי, מגדל השמש (太陽の塔), יצא לאור בשנת 2003 (הספר נכתב בזמן הפסקת לימודים שלקח מורימי), קיבל את פרס ה-Japan Fantasy Novel Award והיה מועמד לפרס הגדול של מדע בדיוני ביפן (日本SF大賞, Nihon SF taishō, 第31回). עד שנת 2011 עבד בספריית הדיאט הלאומית בטוקיו, אז עבר לעיר נארה והתרכז בכתיבה.

מאז הוא מוציא לאור ספר חדש כל שנה או שנתיים.
מורימי מספר כי הושפע רבות מסרטיהם של הייאו מיאזאקי ואושיי ממורו.

== כתיבתו ==
בספריו של מורימי מופיעים לעיתים קרובות יצורים על-טבעיים, כגון קִיצוּנֵה (שועל יפני בעל סגולות מיוחדות) וטאנוקי. הטאנוקי, שבפולקלור היפני יכולים ללבוש כל צורה, הם הגיבורים הראשיים בספרו "משפחה תמהונית". מוטיב נוסף שחוזר בספריו הם חיי הסטודנטים התוססים בקיוטו. ניתן למצוא הקבלות בין יצירותיו לספריהם של הרוקי מורקמי וניל גיימן.

הספר "כביש הפינגווינים" מסופר מנקודת מבטו של ילד חקרן, המנסה לפענח אירועים מוזרים הקורים בעירו. הילד פוגש חייזרים ונערה ממימד אחר המייצרת פינגווינים מחפצים שונים. למרות גילו הצעיר, הגיבור הראשי מתקרב להבנת התופעות קרוב יותר מצוות המדענים המגיע לעיר. הספר משלב סיפור התבגרות, מדע בדיוני, רומנטיקה וריאליזם מאגי.

בספרים "גלקסיית הטאטאמי" ו"הלילה קצר, מהרי, בחורה" הגיבור הראשי הוא סטודנט שלא מוזכר בשמו. "גלקסיית הטאטאמי" מספר על נסיונותיו הכושלים של הסטודנט לשנות את חייו לטובה על ידי השתתפות בחוגים שונים באוניברסיטה. הסיפור קורה במעין יקומים מקבילים, כשהסטודנט כל פעם בוחר בחוג אחר, עד שחוזר לנקודת ההתחלה. בספר "הלילה קצר, מהרי, בחורה" הסטודנט מאוהב ב"בחורה שחורת שיער" ומנסה להתקרב אליה. בזמן שיטוטם בקיוטו הלילית הם פוגשים דמויות שונות הכוללות אלכוהוליסט, רוח של יריד הספרים, מנהל היריד האוניברסיטאי הנוהג להתלבש כאיידול ועוד.

ספריו "גלקסיית הטאטאמי", "הלילה קצר, מהרי, בחורה", "משפחה תמהונית" ו"כביש הפינגווינים" עובדו לסרטי וסדרות אנימה. בנוסף, מקצתם עובדו למנגה.

נכון לשנת 2024 חמישה מספריו תורגמו לאנגלית.

== יצירות ==
* מגדל השמש (太陽の塔), 2003
* גלקסיית הטאטאמי (四畳半神話体系), 2004
* סיפורי שועלים (きつねのはなし), 2006
* הלילה קצר, מהרי, בחורה (夜は短かし歩けよ乙女), 2006
* 'רוץ, מלוס' וסיפורים אחרים (【新釈】走れメロス、他四篇), 2007
* משפחה תמהונית (有頂天家族), 2007
* טכניקות מכתבי האהבה (恋文の技術), 2010
* הקליידוסקופ של גיון (宵山万華鏡), 2010
* כביש הפינגווינים (ペンギンハイウエイ), 2010
* הרפתקאות העצלן הקדוש (聖なる怠け者の冒険), 2013
* משפחה תמהונית - חזרתו של היורש (有頂天家族：二代目の帰朝), 2015
* רכבת לילה (夜行), 2016

==קישורים חיצוניים==

== הערות שוליים ==

קטגוריה:סופרים יפנים
קטגוריה:יפנים שנולדו ב-1979
המרכז הציבורי הטטרי

המרכז הציבורי הטטרי המכונה גם המרכז החברתי הטטרי (בטטרית לטינית: Bötentatar İctimağí Üzäge (BTİÜ); קירילית: Бөтентатар Иҗтимагый Үзәге (БТИҮ); ברוסית: Всетатарский Общественный Центр (ВТОЦ)) הוא ארגון חברתי טטרי בעל סדר יום לאומני. מטהו שוכן בקאזאן, טטרסטן.
== היסטוריה ==
הקונגרס הראשון של הלאומנים הטטרים נערך בפברואר 1989. הארגון שזה עתה הוקם נקרא המרכז הציבורי הטטרי (Tatar İctimağí Üzäge). האמנה והתכנית אומצו בקונגרס השני (פברואר 1991). בקונגרס זה שונה שמו של הארגון למרכז הציבורי ונבחרה הנשיאות בת 35 החברים. לאחר מכן, לאחר נפילת ברית המועצות, השם שונה שוב (1992).

בסוף שנות השמונים ובראשית שנות התשעים, הארגון ארגן הפגנות וישיבות ציבוריות רבות בדרישה שממשלת טטרסטן תכריז על רפובליקה עצמאית מרוסיה. הפעם היחידה בה גילויים אלו גרמו לעימותים ולחימה ברחובות הייתה ב-15 באוקטובר 1991, אז לאומנים רוסים ערכו הפגנה נגדית שעוררה עימות אלים.

בשנים שלאחר מכן, ממשלת טטרסטן בראשותו של מינטימר שאימייב קיבלה עמדה נוגדת יותר כלפי מוסקבה, שהחלישה משמעותית את תפקידה הייחודי של התנועה כמגנה על הטטרים האתניים. כתוצאה מכך, הפופולריות ירדה בקרב רוב האוכלוסייה בעוד הפופולריות של הנשיא שאימייב גברה. מעמדו המיוחד של טטרסטן בתוך הפדרציה הרוסית והוויתורים הכלכליים ממוסקבה שהושגו על ידי שאימייב הפכו דרישות רבות של לאומנים טטריים למיותרים.

בשנים האחרונות הארגון לא היה פעיל כבעבר. רוב המשתתפים בהפגנות האחרונות הם גמלאים. היוצא מן הכלל היחיד הוא יום הזיכרון (Xäter Köne) שנערך באוקטובר של כל שנה לציון המצור על קאזאן בשנת 1552. אירוע זה מושך אליו משתתפים רבים, צעירים ומבוגרים כאחד, מכל חלקי אידל אורל ומלווה בצעדת לוויה וקונצרטים של מוזיקת רוק טטרית.

באזורים מסוימים ברוסיה, סניפים מקומיים של המרכז הציבורי משתפים פעולה עם גורמים מקומיים ומתרכזים בעיקר בפעילויות תרבותיות בקהילות טטריוצ מקומיות. עם זאת, בבשקורטוסטן הארגון שיחק תפקיד פוליטי חשוב ככוח אופוזיציה עיקרי נגד המשטר של הנשיא מורטאזה רחימוב.

בשנת 2022 האגורן הורכז כארגון טרור ופעילותו נאסרה.

== משימות ==
המטרות העיקריות הן: השגת עצמאות עבור טטרסטן, כינון יחסים דיפלומטיים עם הפדרציה הרוסית כמו עם מדינה זרה, הגנה על השפה והתרבות הטטרית, הפיכת טטרית לשפה הרשמית היחידה של טטרסטן או שפה רשמית ברוסיה לצד רוסית. הארגון שואף גם להחיות את האסלאם בטטרסטן, לתמוך בפזורות טטריות ולהגן על זכויותיהם של טטרים אתניים בכל רחבי העולם.

הפרסומים העיקריים של הארגון הם: Taşqın (זרם), Millät (אומה) וביטחון בשפה הרוסית. גופי השלטון בארגון הם Qorıltay (הקונגרס), Ğäli Mäcles (מליאה), נשיאות והיו"ר.

על פי אמנת הארגון, הארגון רודף להשיג את יעדיו בדרך דמוקרטית. עם זאת, מקורות מסוימים מציינים כי בשנות התשעים ניהלו מנהיגי הארגון קשרים עם הוואהבים באיצ'קריה ועם הטליבאן באפגניסטן. יש שמועות ודיווחים לא מבוססים על כמה מתנדבי הארגון המצטרפים לשורות המיליטנטים בקווקז ובמרכז אסיה. עם זאת, טענות אלה טרם הוכחו. אותם מקורות מציינים גם כי הארגון כולל זרועות צבאיות - אידל ואלטניזאן.

קטגוריה:טטרסטן: פוליטיקה
קטגוריה:תנועות בדלניות
קטגוריה:מפלגות שהוקמו ב-1988